ખેરગામના રહેવાસી ધનાઢ્ય પરિવારના 9 નબીરાઓ દમણથી દારૂની મહેફિલ માણનીને પરત આવી રહ્યાં હતા ત્યારે વલસાડ રૂરલ પોલીસના હાથે ઝડપાઇ ગયા હતા. ઝડપાયેલા આ નબીરાઓના માતા-પિતા શિક્ષકો તથા વેપારીઓ છે. પોલીસ પાસેથી આ અંગે જાણવા મળ્યા અનુસાર તેઓ રાત્રે 1 વાગ્યે દારૂ પીને પરત આવી રહ્યાં હતા, જે દરમિયાન પોલીસ વાન પસાર થઇ ત્યારે કોઇકે કારમાંથી બિયરનું ટીન બહાર ફેંક્યું હતું, જેથી પોલીસે તેમને અટકાવ્યા હતા. બાદમાં ચકાસણી કરતા ડ્રાઇવર સિવાય તમામ દારૂના નશામાં હતા, પોલીસે મેડીકલ ચેકઅપ કરાવ્યા બાદ તમામની ધરપકડ કરી હતી.